Siri - “Gjenerata e Humbur” e fëmijëve të luftës
Ekspertët thonë se lufta në Siri do të ketë efekte afatgjata fizike, mendore dhe arsimore tek fëmijët
Disa prej fëmijëve në Siri e kanë kaluar të gjithë jetën në kushte lufte. Madje, edhe ata që u larguan nga konflikti, po vuajnë pasojat. Ekspertët thonë se efektet e luftës së gjatë janë shkatërruese për zhvillimin fizik, mendor dhe arsimor për një gjeneratë të tërë sirianësh. Siç na njeh edhe materiali në vazhdim, fati i fëmijëve sirianë u diskutua nga ekspertët në një forum këtu në kryeqytetin amerikan, Uashington. Sipas përllogaritjeve rreth 2 milionë fëmijë sirianë nuk shkojnë në shkollë, dhe afro 1 milion e atyre që janë larguar nuk po marrin arsimin e duhur. Gjysma e fëmijëve që shkojnë në shkollë në Siri thonë se nuk ndihen të sigurtë. Grupet humanitare kanë intervistuar disa fëmijë. Amy Richmond është me organizatën “Save the Children”. Amy Richmond ka punuar me fëmijët e shpërngulur sirianë në Jordani, Liban dhe Turqi, si dhe të zhvendosurit brenda Sirisë. Ekspertët thonë se stresi dhe trauma pengojnë zhvillimin fizik dhe mendor tek fëmijët. Fëmijët e traumatizuar rëndë nuk mund të mësojnë. Pothuajse çdo fëmijë në Siri është prekur nga lufta në një farë mënyre. Të mbijetuarit ka të ngjarë të kenë të paktën një të afërm të vrarë. Fëmijët në kampet e refugjatëve shpesh u nënshtrohen poshtërimeve dhe abuzimeve.Dr. Mohamed Khaled Hamza është me Shoqatën Mjekësore Siriano-Amerikane. Departamenti amerikan i Shtetit po punon me disa bashkësi lokale në verilindje të Sirisë për të ndihmuar në rehabilitimin e fëmijëve të moshës shkollore. Arti, aktrimi e vallëzimi i ndihmojnë fëmijët që të përballen me dhimbjen. Ata po ashtu duhet të mësojnë se si të bashkëveprojnë para mësimit. Catherine Bou-Maroun është me Departamentin e Shtetit. Ekspertët paralajmërojnë se lufta në Siri po krijon një “gjeneratë të humbur” që do të ketë pasoja shkatërrimtare për vendin, i cili do të ketë nevojë për rindërtim kur të përfundojë lufta.